DISTRIBUSJONS- OG SAMARBEIDSAVTALE

Denne avtale om rett til distribusjon og salg («**Avtalen»**) er inngått mellom

Sefbo AS (org.nr. 922 703 779) («**Sefbo**») med datterselskaper:

1. Vaktmester Andersen AS (org.nr. 911 880 407)
2. [*osv -* *fyll inn eventuelt andre*]

På den ene siden, og

Prosero Security AS (org.nr. 818 488 262) («**Prosero**») med datterselskaper:

1. Låsesmeden Tromsø AS (org.nr. 994 193 872)
2. Romerike Låsservice AS (org.nr. 913 884 582)
3. Lexow Låsservice AS (org.nr.986 577 181)
4. Beslag-Consult AS (org.nr. 937 709 013)
5. Lockit AS (org.nr. 993 138 975)
6. Låsservice Ålesund AS (org.nr, 990 052 069)
7. Bodø Sikkerhet & Lås AS (org.nr. 913 265 831)
8. Låshuset Sikkerhetssenter AS (org.nr. 916 059 701)
9. Aker lås og nøkkel AS (org.nr. 922 228 965)
10. Securinord AS (org.nr. 925 511 927)
11. Norsk Brannvern AS (org.nr. 920 595 359)
12. Dørautomatikk AS (org. nr. 825 822 062)
13. Automatikk-Service AS (org.nr. 879 788 072)
14. SSP Sikkerhet AS (org. nr. 994 018 299)

På den andre.

Prosero med datterselskaper benevnes samlet som «**Leverandørene»** og enkeltvis som en **«Leverandør**». Sefbo med datterselskaper benevnes samlet som «**Distributørene»** og enkeltvis som en **«Distributør**».

1. Produktene og salgsområdet

Avtalen gir Distributørene en rett til kjøp av Leverandørens produkter for salg til sine kunder (til sammen ”**Produktene**”) som beskrevet og til priser som fremgår av **Vedlegg 1**.

Retten til distribusjon av Produktene gjelder innenfor Norge (”**Salgsområdet**”):

1. Avtaleforholdet

Distributørene opptrer enkeltvis og selvstendig og kjøper og selger Produktene fra Leverandørene direkte og i eget navn og for egen regning. Distributørene fastsetter selv sine videresalgspriser.

Avtalen er ikke eksklusiv. Distributørene kan kjøpe og benytte alternative produkter fra andre leverandører, og Leverandørene kan selge til andre distributører i Salgsområdet. Forøvrig skal partene lojalt ivareta den annen parts interesse i kontraktsforholdet.

Distributørene kan benytte seg av underdistributører i Salgsområdet og skal i tilfelle varsle Leverandøren skriftlig om dette.

1. Nye parter

Prosero ved Sonny Falao Welin har ansvar for å inkludere nye datterselskaper som Leverandører i Avtalen i den grad disse selger egnede produkter for Distributørene, mens Sefbo ved Øystein Moe har et tilsvarende ansvar for å inkludere sine nye datterselskaper i Avtalen.

1. Avtalens varighet

Avtalen trer i kraft (…) 2021 og løper inntil den blir sagt opp. Avtalen kan kun sies opp av Prosero og Sefbo. Oppsigelsestiden er tre måneder. Oppsigelsestiden løper fra den 1. i måneden etter at oppsigelsen ble gitt. Oppsigelse skal gis skriftlig for å være bindende.

1. Priser og leveringsbetingelser

Risikoen for bestilte produkter går over på Distributøren ved levering til distributørens lager eller ved henting ut fra Proseros lager Distributørene henter Produktene.

Produktene leveres til enhver tid gjeldende priser som fastlagt i Vedlegg 1. Prisene reforhandles av Prosero og Sefbo hvert år med utgangspunkt i endringer i SSBs konsumprisindeks.

Ved varsel fra underleverandørene og produsentene om vesentlige endringer på Leverandørens innkjøp skal prisene i denne Avtalen endres så snart prisøkningen slår inn hos Leverandørene forutsatt at prisøkningen kan dokumenteres.

Leverte produkter forfaller til betaling 30 dager etter fakturadato. Ved betalingsmislighold kan Leverandørene kreve kontant betaling for senere leveranser.

Ved mottak av produkter skal Distributørene uten ugrunnet opphold undersøke leveransen. Distributørene må reklamere innen rimelig tid og senest to uker etter mottak av leveransen dersom han vil gjøre gjeldende krav mot Leverandørene som følge av synbare mangler. Prosero og Sefbo skal holdes orientert om eventuelle reklamasjoner mellom partene.

1. Distributørenes plikter

Distributørene skal arbeide for å fremme best mulig salg og distribusjon av Produktene og tjenestene holde seg med en organisasjon som har tilstrekkelig bemanning og kompetanse for å oppnå et godt salg.

Videre skal Distributørene

* holde Leverandørene løpende orientert om egne salgsbudsjetter samt om markedsforholdene.
* gi Leverandørene skriftlig melding ved mistanke om at Produktene har enten er farlige eller har andre uheldige egenskaper, og varsle Prosero og Sefbo.

1. Leverandørenes plikter

Leverandørene skal levere bestilte produkter og tjenester til avtalt tid og fri for mangler. Når ikke annet er avtalt, skal bestilte Produkter leveres innen rimelig tid etter bestilling.

Leverandørene skal stille nødvendige tegninger og beskrivelser til rådighet for Distributørene vedrørende Produktene enten Leverandørene også står for monteringen eller ikke. Videre skal Leverandørene gi Distributørenes ansatte eller sluttkunde den innføring i Produktene som er nødvendig for at Distributøren og sluttkunden skal kunne bruke Produktene korrekt. Hver av partene bærer egne kostnader knyttet til slik opplæring, inkludert kostnader til reise og opphold for eget personell.

1. Reklamasjoner

Leverandørene håndterer reklamasjoner fra Distributørenes sluttkunder.

Distributørene skal holde Leverandørene samt Prosero og Sefbo løpende orientert om reklamasjoner og skal uten ugrunnet opphold orientere Leverandørene dersom det skjer en uventet økning i antall reklamasjoner.

1. Kostnader

Partene dekker egne kostnader knyttet til oppfyllelsen av partenes plikter etter Avtalen med mindre annet er uttrykkelig bestemt i Avtalen.

1. Forsikring

For å sikre leveranse og salg av Produktene og oppfyllelse av plikter etter Avtalen forøvrig skal partene ha slik skade-, produktansvars- og avbruddsforsikring som er vanlig for leverandør og distributør i bransjen.

1. Taushetsplikt

Informasjon om den annen part eller den annen parts virksomhet som partene blir kjent med i tilknytning til Avtalen, skal ikke gjøres tilgjengelig for utenforstående uten samtykke fra den annen part. Partene skal ta nødvendige forholdsregler for å sikre at uvedkommende ikke får innsyn i taushetsbelagt informasjon.

Taushetsplikten er ikke til hinder for at opplysninger knyttet til en part brukes når de er alminnelig kjent eller er tilgjengelig andre steder uten at dette skyldes urettmessig opptreden av den annen part eller tredjemann. Taushetsplikten gjelder ikke når opplysningsplikt følger av lov eller beslutning av domstol.

Taushetsplikten gjelder også etter at Avtalen er opphørt.

1. Mislighold

Ved mislighold av en parts plikter etter Avtalen kan den annen part kreve at den misligholdende part retter misligholdet så snart som mulig. Den annen part kan også kreve erstatning for sitt tap som følge av misligholdet.

I tillegg til å kreve erstatning kan Prosero eller Sefbo heve Avtalen med umiddelbar virkning hvis den annen part ikke har oppfylt sine plikter etter Avtalen og dette medfører vesentlig kontraktsbrudd. Andre enn Prosero eller Sefbo kan ikke heve avtalen.

Den som hever Avtalen, må melde fra om dette innen rimelig tid etter at vedkommende fikk eller burde ha fått kjennskap til forholdet som gir rett til å heve Avtalen og til at det kunne gi adgang til å heve Avtalen. Ellers tapes retten til å heve. Dette gjelder likevel ikke hvis den annen part har opptrådt grovt uaktsomt eller forøvrig i strid med redelighet og god tro.

Ved force majeure eller annen oppfyllelseshindring utenfor en parts kontroll som parten ikke med rimelighet kunne ventes å ha tatt i betraktning ved Avtalens inngåelse eller å unngå eller overvinne følgene av, kan den annen part ikke kreve erstatning eller gjøre andre misligholds­beføyelser gjeldende så lenge hindringen foreligger. Tilsvarende suspenderes den annen part motytelse så lenge hindringen foreligger.

Dersom hindringen eller den manglende muligheten for å overvinne følgene av den fortsatt foreligger to måneder etter at den inntrådte, kan den skadelidende part si opp Avtalen med én måneds skriftlig varsel.

1. Kommunikasjon

Når det kreves skriftlig meddelelse etter en bestemmelse i Avtalen, regnes meddelelse pr. e-post som skriftlig meddelelse dersom parten sender e-posten til den seneste e-postadresse som den annen part har brukt i kommunikasjonen mellom partene eller i tilfelle til en ny e-postadresse som den annen part har oppgitt. Prosero og Sefbo skal kopieres inn på all vesentlig kommunikasjon mellom partene.

1. Lovvalg og verneting

Avtalen reguleres av norsk rett. Tvister vedrørende Avtalen skal avgjøres av de ordinære domstoler med Oslo tingrett som verneting i første instans.

Oslo (dato) Oslo 26.03.2021

|  |  |
| --- | --- |
| For  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sefbo AS | For    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Prosero Security AS |